b'\n_START_ARTICLE_\nWilli Padge\n_START_PARAGRAPH_\nWilli Padge (f\xc3\xb8dt 4. oktober 1943 i M\xc3\xb6lln, Tyskland) er en tysk tidligere roer og olympisk guldvinder._NEWLINE_Padge vandt en guldmedalje ved OL 1960 i Rom, som styrmand i den tyske otter, der blev roet af Manfred Rulffs, br\xc3\xb8drene Frank og Kraft Schepke, Karl-Heinrich von Groddeck, Karl-Heinz Hopp, Klaus Bittner, Walter Schr\xc3\xb6der og Hans Lenk. Det var f\xc3\xb8rste gang nogensinde tyskerne vandt guld i otteren, og medaljen blev sikret efter en finale, hvor den tyske b\xc3\xa5d henviste Canada og Tjekkoslovakiet til 2. og 3. pladsen. I alt deltog 14 lande i konkurrencen. Det var det eneste OL, Padge deltog i._NEWLINE_Padge vandt desuden en EM-guldmedalje i otter ved EM 1959.'